USA's udenrigsminister, John Kerry, inviterer ifølge Reuters Danmark og otte andre Nato-lande med i »kernekoalition« til at bekæmpe Islamisk Stat i Irak.

»Vi er nødt til at angribe dem, så de ikke kan vinde mere land og samtidig skal vi bistå de irakiske sikkerhedsstyrker og andre i regionen, der er villig til at tage kampen op mod dem (IS, red.)«, siger John Kerry ifølge nyhedsbureauet Reuters.

Han har under Natos topmøde i Wales mødtes med en række forsvars- og udenrigsministre for at finde opbakning til en fælles indsats mod den brutale milits', der ifølge flygtede civile har stået bag massedrab i store områder i Syrien og Irak.